open-index/open-wikipedia-markdown huggingface dataset:
מארס 019 טלקום

**מארס 019 טלקום** (באנגלית: **Mars 019 Telecom**) היא חברה ישראלית, שעיקר פועלה הוא ספק שירותי אינטרנט בישראל.

## היסטוריה
בשנת 2010 הצטרפה לשוק האינטרנט בישראל והחלה לשמש כספק שירותי אינטרנט.

בנובמבר 2010 רכשה את שם המתחם www.019.net.il. בעקבות כך, חברת "טלזר 019" (שקידומת הגישה לחו"ל דרכה הוא 019) הגישה תלונה באיגוד האינטרנט הישראלי במטרה להעביר אליה את שם המתחם, בהחלטת פאנל השיפוט של האיגוד הוחלט להעביר את הזכויות בשם המתחם לחברת "טלזר 019". בעקבות החלטה זו פנתה חברת "מארס 019" לבית המשפט המחוזי בתל אביב בבקשה לצו זמני לעכב את העברת שם המתחם לחברת "טלזר 019", השופטת הילה גרסטל אישרה את ההסכם הפשרה בין איגוד האינטרנט ל"מארס 019", אשר לפיו הוחלט כי האיגוד לא יעביר את שם המתחם עד למתן פסק דין בנושא.

בנובמבר 2013 פורסם כי החברה חתמה חוזה עם חברת "IBC" ומתכננת לקחת חלק במיזם העתידי של רשת האינטרנט שמבוססת על סיבים אופטיים.

## קישורים חיצוניים
* אתר האינטרנט של מארס 019  טלקום

## הערות שוליים

קטגוריה:חברות תקשורת ישראליות
קטגוריה:ספקי שירותי אינטרנט בישראל
קטגוריה:ישראל: חברות שהוקמו ב-2010
טוריאזאורוס

**טוּריָאזאורוס** (שם מדעי: *Turiasaurus*) הוא סוג של דינוזאור זאורופוד מענף טוריאזאוריה שחי בסביבות המעבר בין סוף היורה לתחילת הקרטיקון התחתון, כ-150 עד 140 מיליון שנה לפני זמננו. טוריאזאורוס הוא כנראה הדינוזאור הגדול ביותר שידוע מאירופה. הוא נקרא על שם מקום גילויו בספרד.
## מאפיינים
טוריאזאורוס הוא כנראה הדינוזאור הגדול ביותר שנמצא אי-פעם באירופה ומתברג גם ברשימת הדינוזאורים הגדולים ביותר בכלל. הערכות של גודלו הן אורך של כ-30 מטר ומשקל של 40–48 טון, משקלם של כ-6 פילים בוגרים. הערכות חדשות יותר מקטינות את גודלו ועל-פי הן אורכו היה קרוב יותר ל-21 מטר ומשקלו היה כ-4 פילים בוגרים. הגולגולת שלו לא הייתה ארוכה במיוחד ואורכה היה 70 ס"מ.

הטוריאזאורוס נתגלה ב-2006 בתצורת Villar del Arzobispo שבריודווה (פרובינציית Teruel) שבמזרח ספרד. המאובנים  שנתגלו היו חלקיים וכללו רגל קדמית שמאלית, חלקים מהגולגולת, שיניים, חוליות וצלעות. המין *Turiasaurus riodevensis* תואר וסווג מדעית על ידי Royo-Torres ואחרים ב-2006. ב-2012, בחפירות באזור מדריד, נתגלו מאובנים שלמים בהרבה של טוריאזאורוס.

ניתוח פילוגנטי מראה שטוריאזאורוס לא השתייך לענף נאוזאורופודה אלא לענף משלו, שנקרא על שמו, טוריאזאוריה. לענף זה היו שייכים גם לוסילזאורוס (*Losillasaurus*) וגלוואוזאורוס (*Galveosaurus*).

## קישורים חיצוניים

## הערות שוליים

250px|ימין|ממוזער|שלד של טוריאזאורוס

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-2006
קטגוריה:אאוזאורופודה
קטגוריה:דינוזאורים שחיו ביורה עליון באירופה
קטגוריה:דינוזאורים שחיו בקרטיקון תחתון באירופה
אנדראה ברצאלי

**אנדראה ברצאלי** (באיטלקית: **Andrea Barzagli**; נולד ב-8 במאי 1981) הוא כדורגלן עבר איטלקי.

## קריירת קבוצות

ברצאלי החל את הקריירה המקצועית שלו בקבוצת רונדינלה קאלציו מפירנצה המקצוענית למחצה. ב-1998 עלה לקבוצה הבוגרת. לאחר תקופה קצרה בפיסטויזה שב לרונדינלה ממנה נמכר לפיאצ'נצה אך לא שיחק בה אלא הושאל לאסקולי קאלציו (מהעיר אסקולי פיצ'נו). עם אסקולי זכה באליפות הליגה די פרימה דיוויזיונה והקבוצה עלתה לסרייה ב'. בתום העונה הבאה,  נמכר לקייבו ורונה מהליגה הראשונה ובעונה הבאה עבר לפלרמו בה שיחק במשך ארבע עונות. ב- עזב את הליגה האיטלקית ועבר לשחק בוולפסבורג הגרמנית תמורת דמי העברה של 12.5 מיליון אירו. בעונתו הראשונה שיחק במדי וולפסבורג במשך כל דקות המשחק של הקבוצה בליגה והיה שותף לזכייתה באליפות גרמניה. בעונתו השנייה שיחק ברוב משחקי הליגה.

### יובנטוס
בינואר 2011 חזר לליגה האיטלקית וחתם ביובנטוס. יחד עם הקבוצה זכה בשמונה אליפויות רצופות, בעונות 2011/2012, 2012/2013, 2013/2014, 2014/2015, 2015/2016, 2016/2017, 2017/2018 וב-2018/2019.

ברצאלי נכלל בנבחרת השנה של הליגה האיטלקית בעונות 2011/2012 ו-2012/2013, ונבחר כמגן השנה בליגה האיטלקית לשנת 2012.

## עם נבחרת איטליה
את דרכו הראשונה במדים הלאומיים החל ברצאלי בנבחרת איטליה עד גיל 21, והיה שותף לזכייתה באליפות אירופה עד גיל 21 ב-2004 ובזכייתה במדליית ארד באולימפיאדת אתונה 2004. עם הנבחרת הבוגרת זכה במונדיאל 2006, נכלל בסגל ליורו 2008, והיה שותף להעפלה לגמר ביורו 2012 ולמקום השלישי בגביע הקונפדרציות 2013. ברצאלי נמנה עם סגל הנבחרת האיטלקית גם במונדיאל 2014.

ב-13 בנובמבר 2017 הודיעה על פרישתו מנבחרת איטליה לאחר התיקו 0-0 עם נבחרת שוודיה שמנע מאיטליה לעלות למונדיאל 2018 אחרי 60 שנה.

## תארים

## קישורים חיצוניים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני פיאצ'נצה
קטגוריה:כדורגלני קייבו ורונה
קטגוריה:כדורגלני פלרמו
קטגוריה:כדורגלני וולפסבורג
קטגוריה:כדורגלני יובנטוס
קטגוריה:כדורגלני נבחרת איטליה
קטגוריה:מדליסטים אולימפיים איטלקים
קטגוריה:כדורגלנים באולימפיאדת אתונה (2004)
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:ספורטאים איטלקים בגרמניה
קטגוריה:מעוטרי מסדר ההצטיינות של הרפובליקה של איטליה
קטגוריה:איטלקים שנולדו ב-1981
נטי שמיע עפר

**נטי שמיע עפר** (נולדה ב-1965) היא אמנית רב תחומית ומעצבת תעשייתית ומרצה במחלקה לעיצוב תעשייתי באקדמיה לאמנות ועיצוב בצלאל.

## ביוגרפיה
נטי שמיע עפר, נולדה בתל אביב, חיה ועובדת בקיבוץ קבוצת שילר. בוגרת האקדמיה לאמנות ולעיצוב בצלאל במחלקה לאמנות (1990) ובמחלקה לעיצוב תעשייתי (1993) ובעלת תואר שני במחלקה לקולנוע וטלוויזיה באוניברסיטת תל אביב (2007).

מ-1997 מרצה במחלקה לתקשורת חזותית ולעיצוב תעשייתי בבצלאל, ומרצה בכירה מ-2007. מ-2009 מרצה בכירה בתואר שני לעיצוב תעשייתי. עבודותיה נוגעות במהויות הקושרות בין הגוף למרחב ולאובייקטים הסובבים אותו, וביחסים הנטבעים תוך כדי כך בין סטטיות לתנועה, כמו גם בין מרחב פרטי למרחב ציבורי.

## השכלה
*1990 - B.A המחלקה לאמנות בצלאל
*1993 - B.Des המחלקה לעיצוב תעשייתי בצלאל
*2008 -MFA החוג לקולנוע וטלוויזיה אוניברסיטת תל אביב

## מלגות/פרסים
*1995 – 1991 - פרסי "קרן שרת", קרן תרבות אמריקה ישראל
*1993 - פרס האמן הצעיר, מינהל התרבות
*1994 - מלגת הקרן לעידוד יוצרים – התק"ם
*2006 - ציון לשבח של פסטיבל עכו לתיאטרון אחר, למופע "טטריס" על חדשנות בעיצוב יחסי חלל קהל ומופיעים
*2007 - פרס שר משרד התרבות והספורט

## תערוכות יחיד
*1991 - גלריה בוגרשוב, תל אביב
*1994 - "בסך הכל 24 דציבל", גלריה בוגרשוב 1, תל אביב (קטלוג)
*1994 - "פורטפוליו", גלריה בוגרשוב 2, תל אביב
*1996 - "נגיעות בחללים ציבוריים", ארט פוקוס 96, משכנות שאננים, ירושלים (קטלוג)
*1998 - "בציבור", גלריה קרן היינריך בל, תל אביב
*2003 - "מגרדת חופרת", פרויקט בגלריה נגא לאמנות עכשווית, תל אביב
*2004 - "ארץ", מיצב במוזיאון הרצליה לאמנות עכשווית (ספר אמן)
*2006 - Land Escape, Dotfiftyone מיאמי, פלורידה.
*2008 - "*בית על עץ*", גלריה נגא לאמנות עכשווית, תל אביב.

### תערוכות קבוצתיות ופרויקטים

## פרויקטים
*2004 - "ישנה שותלת", מיצג במוזיאון הרצלייה לאמנות
*2006 - "טטריס", מופע בשיתוף עם הכוראוגרפית נעה דר. בכורה בפסטיבל עכו לתיאטרון אחר. המופע השתתף בפסטיבלים: בשנחאי סין, סנטיאגו צילה, פרנקפורט ומינסטר, גרמניה.

## גלריה

## קישורים חיצוניים

* טל בן צבי, "נטי שמיע עופר - בציבור", 1998
* דיבור על ריקוד השנה - טטריס, מהבלוג ריקודיבור
* דרורית גור אריה, מרחב מעורער, דיירים זמניים, באתר מוזיאון פתח תקווה לאמנות

## הערות שוליים

קטגוריה:אמניות ישראליות
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:קבוצת שילר: אישים
קטגוריה:סגל בצלאל
קטגוריה:מורים לאמנות בישראל
קטגוריה:ערכים שנערכו במסגרת GLAM בצלאל
קטגוריה:ישראליות שנולדו ב-1965
קטגוריה:ישראלים שנולדו ב-1965
באראניה

**באראניה** (בהונגרית: **Baranya**, בקרואטית: **Baranjska županija** ובגרמנית: **Komitat Branau**) הוא המחוז הדרומי ביותר של הונגריה. הוא נמצא בדרום טרנסדנוביה וגבולו הדרומי הוא נהר הדראווה והגבול הבינלאומי עם קרואטיה. מצפון-מערב הוא גובל במחוז שומוג', מצפון – במחוז טולנה וממזרח – במחוז באץ'-קישקון ובנהר הדנובה. בירת המחוז היא העיר פץ'.

נופו של המחוז מגוון: בעוד חלקו הצפוני והמרכזי הוא הררי עם רכסי גבעות שבהם יערות גדולים, הרי חלקו המזרחי והדרומי הוא מישורי. כמות המשקעים במחוז היא הגבוהה ביותר בהונגריה. המחוז עשיר במחצבים – כ-98% ממשאבי הפחם של המדינה נמצאים בו.

מחוז באראניה ההיסטורית נוסד בתקופת ממלכת הונגריה וגבולותיו כמעט ולא השתנו עד 1919, שבה הועבר כחמישית משטחו ליוגוסלביה של אז בעקבות חוזה טריאנון. שטחים אלו נמצאים כיום בתחומה של קרואטיה.

בדומה למחוז בורשוד-אבאוי-זמפלן גם במחוז באראניה יש הבדלים קיצוניים בצורת ההתיישבות. בעוד בעיר פץ' ופרבריה חיים יותר ממחצית אוכלוסיית המחוז, הרי כשני שלישים מהיישובים הם כפרים קטנים או זעירים בני פחות מ-500 תושבים. במחוז 14 ערים ובסך הכל 301 יישובים.
## דמוגרפיה
נכון לשנת 2022 במחוז התגוררו 354,022 תושבים, מה שמביא לצפיפות של 79.9 נפש לקמ"ר.

במחוז באראניה אחוז המיעוטים האתניים הוא הגבוה ביותר בהונגריה (בעיקר גרמנים וצוענים).

ההרכב האתני של אוכלוסיית המחוז (לפי מרשם אוכלוסין משנת 2011)
* הונגרים - 86.5%
* גרמנים  - 6.1%
* צוענים - 4.7%
* קרואטים - 1.7%
* אחרים - 1.0%
## קישורים חיצוניים

* 
* 
## הערות שוליים

קטגוריה:הונגריה: מחוזות
אליפות וימבלדון 1884

** אליפות וימבלדון 1884** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-5 ביולי והסתיימה ב-19 ביולי. השנה לתוכנית התחרות התווספו תחרויות נשים ותחרות זוגות גברים. תחרויות אלו החלו לאחר סיום תחרות גברים.

בתחרות בנוסף לטניסאים בריטים השתתפו טניסאים מארצות הברית.

## התחרות
### תחרות הגברים
שמאל|ממוזער|180px|האחים רנשו: ויליאם רנשו בשמאל וארנסט רנשו בימין
התחרות נערכה ב-2 שלבים. בשלב הראשון 28 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה.

כול המשתתפים חולקו ל-2 בתים (16 בעליון ו-12 ספורטאים בתחתון). המנצחים נפגשו בגמר מתמודדים. הטניסאים אמריקאים לא עברו את השלב השני של התחרויות.

המנצח של השלב הראשון היה טניסאי בריטי בשם הרברט לאופורד. ארנסט רנשו הודח בשלב חצי-גמר. ויליאם רנשו ניצח משחק הסיום ב-4 מערכות. בכך הוא זכה באליפות הרביעית ברציפות.

### תחרות הנשים
בתחרות הנשים שנערכה לראשונה השתתפו 13 טניסאיות. במשחק הגמר נפגשו האחיות ווטסון. האחות הצעירה מוד ווטסון ניצחה את אחותה ב-3 מערכות.

### תחרות הזוגות
בתחרות הזוגות השתתפו 10 זוגות כולל הזוג האמריקאי שהודח בחצי גמר. הזוג האחים רנשו ניצח זוג בריטי אחר ב-4 מערכות. בכך ויליאם רנשו זכה במקום הראשון בתחרות נוספת לתחרות גברים, ובסך הכול הוא זכה בפעם החמישית במקום ראשון בתחרות וימבלדון.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1884 בספורט
דוד זלמן צימבר

**דוד זלמן צימבר** (ט"ז בניסן תרנ"ד, 22 באפריל 1894 – 22 במאי 1961) היה מייסד, מנהל כללי ויושב ראש מועצת המנהלים של חברת הביטוח מנורה, פעיל בוועד הארצי של קרן היסוד.

## ביוגרפיה
נולד בעיר פביניץ, שבפולין, למשה מאיר צימבר ולריצה מרים בת רבי יוסף ויטלזון. צימבר עסק במסחר והיה פעיל בעבודה ציונית בארגונים שונים. ב-1923 עלה לארץ ישראל והתיישב בתל אביב. בשנת 1934 נשא לאישה את רחל, בת אברהם ונטורה ונולדה בתם מרים צימבר. ב-1935 הקים את "משרד לאחריות כללית בע"מ", שהיה סוכן מורשה של חברת החיתום לוידס. ב-1939 החל המשרד לתפקד כחברת ביטוח לכל דבר. ב--1948 שינה את שמה ל"מנורה משרד לאחריות ולביטוח משנה בע"מ", וב-1958 פרש מניהולה.

היה פעיל במגבית ההתגייסות ובוועד למען התיאטרון הלאומי הבימה, יו"ר איגוד סוכני הביטוח, חבר הוועד המרכזי של האיגוד הישראלי של חברות הביטוח.

## קישורים חיצוניים
* 

## הערות שוליים

קטגוריה:מנכ"לים ישראלים
קטגוריה:אנשי ביטוח ביישוב
קטגוריה:ישראלים ילידי פולין
קטגוריה:אנשי העלייה השלישית
קטגוריה:ישראלים שנולדו ב-1894
קטגוריה:ישראלים שנפטרו ב-1961
ניצחונות

**ניצחונות** הוא סגנון טראנס המבוסס על גואה טראנס. נוצר בשנות ה-90 בישראל על ידי הדי ג'יי הישראלי אייל ברקן.

הסוגה מאופיינת ב-BPM גבוה של 145 בערך, ושלא כמו ז'אנרים פופולריים אחרים של טראנס, הוא חסר את בס הטראנס הפסיכדלי שנפוץ ברוב שאר הז'אנרים.

## אמנים בולטים בז'אנר
 **בלגיה**
***Agneton** (שם הבמה של אליאס גיטץ)
 **יוון**

הפופולריות של הסצנה היוונית עלתה בראשית שנות ה-2000, תקופה בה מרבית האמנים הישראליים החלו לנטוש את הז'אנר לטובת ז'אנר ה"פול און".

* **Darma** - קוסטאס גאבאלאקיס ותאודוריס צימאס. 
* **Cherouvim** - הרכב שהוקם בשנות ה-90 על ידי יואניס כרובים, קוסטאס קיוסיס ופאנוס ואקסואנאקיס. ב-1999 פרש ואקסואנאקיס מההרכב כיוון שהיה מעוניין להתנתק מהז'אנר. 
* **Magic Mizrahi** (מג'יק מזרחי) - שלישיית טראנס יוונית שנוסדה ב-1999 וחבריה הם סנגה קרלוס קנטוניס, יון פאניאראקיס ויון קמפיוטיס. 
* **Star Children** - אנדראס פאנאגוס, פטרוס פאנאגוס ויון קסירוצ'אקיס. 

 **ישראל**
***[[אייל ברקן]] ואורן ברקן** - אחים בעלי קריירת סולו שהופיעו יחד תחת השם "Reverse Psychology". חלק מיצירותיהם הופקו על ידי DJ Yahel.
***[[אבי שמיילוב]]** (מוכר בשם הבמה "**Astrix**") - שימר את שם הבמה שלו מימי הניצחונות בסוף שנות ה-90. מנגן כיום בעיקר טראנס פסיכדלי ופרוגרסיב טראנס.
***[[יהל שרמן]]** (מוכר בשם הבמה "**DJ Yahel**") - בעברו יצר מספר טרקים בסגנון הניצחונות. מופיע כיום תחת אותו השם.
***אבי "הולי" שוורץ** (מוכר בשם הבמה "**Holymen**") - הופיע תחת השם "Doctor Acid" בשנת 1996 ומשנת 1998 מופיע תחת השם "Holymen". שיתף פעולה עם Indra בהרכב "Team 18".

## הערות שוליים

קטגוריה:סגנונות מוזיקליים
קטגוריה:מוזיקה אלקטרונית
חורחה פוסילה

**חורחה צ'ירו פוסילה פרדומו** (בספרדית: **Jorge Ciro Fucile Perdomo**; נולד ב-19 בנובמבר 1984; מונטווידאו שבאורוגוואי) הוא כדורגלן עבר אורוגוואי ששיחק כמגן ובלם. פוסילה היה חבר בנבחרת אורוגוואי במשך מעל לעשור, והוא ייצג אותה במונדיאל 2010 ו-2014 וכן 3 מהדורות של קופה אמריקה.

## קריירה
פוסילה החל את הקריירה שלו בליברפול מונטווידאו. ב-31 באוגוסט 2006 הושאל לפורטו. בעונתו הראשונה שיחק פוסילה 18 משחקים ובסיום העונה חתם ל-5 שנים במועדון. בעונת  זכה עם המועדון באליפות, בגביע ובליגה האירופית. עם זאת, הוא החמיץ את גמר הליגה האירופית 2011 בעקבות פציעה. בעונת , ויקטור פריירה מונה למאמן, ופוסילה איבד את מקומו בהרכב. בינואר  פוסילה הושאל לסנטוס עד לסיום העונה, גם בעונת  מיעט לשחק. בינואר  סיכם בנסיונל אך בסופו של דבר העסקה בוטלה. לאחר מונדיאל 2014 עבר בסופו של דבר לנסיונל.

ב-24 במאי 2006 פוסילה ערך את הופעת הבכורה שלו בנבחרת אורוגוואי, בניצחון 0-2 נגד  במשחק ידידות. פוסילה היה עם הנבחרת בקופה אמריקה 2007 והגיע אתה לחצי הגמר. פוסילה היה עם הנבחרת גם במונדיאל 2010 והיה שותף להעפלה לחצי הגמר שהפתיעה רבים.

## תארים
;פורטו
*הליגה האירופית: 
*ליגת העל הפורטוגזית: , , , , 
*הגביע הפורטוגזי: , , 
*הסופר קאפ הפורטוגזי: , , , 

;סנטוס
*ליגת העל הברזילאית: 

;נסיונל
* ליגת העל האורוגוואית: , 

## קישורים חיצוניים

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מונטווידאו: כדורגלנים
קטגוריה:מגני כדורגל אורוגוואים
קטגוריה:כדורגלני ליברפול מונטווידאו
קטגוריה:כדורגלני פורטו
קטגוריה:כדורגלני סנטוס
קטגוריה:כדורגלני נסיונל
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2007
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:אורוגוואים שנולדו ב-1984
התחתרות לעומק

[שמאל|ממוזער|250px|ניתן לחזות בכמה שלבים של התחתרות לעומק על ידי נהר ה[סן חואן (יובל של הקולורדו)|סן חואן ביוטה בתמונה זו מ-1927. שרידים ממישורי הצפה לשעבר ניצבים כטרסות מעל גובה פני המים כיום]]
**התחתרות לעומק** היא מונח בהידרולוגיה ובגאומורפולוגיה שבא לתאר תהליך המעמיק את הערוץ של נחל או עמק באמצעות הסרת חומרים מקרקעית הנחל או העמק.

מהירות ההתחתרות תלויה בבסיס הסחיפה של הנחל – המקום הנמוך ביותר שמתחתיו זרם מים (נחל או נהר) אינו גורם לסחיפה. גובה פני הים נחשב כבסיס הסחיפה המוחלט, אם כי לנחלים רבים יש בסיס סחיפה זמני גבוה יותר משום שהם נשפכים לתוך גוף מים אחר השוכן מעל גובה פני הים או שהם נתקלים בסלע אם עמיד בפני סחיפה. תהליך מקביל הקרוי "סחיפת גדות" מתייחס להרחבת ערוץ הנחל או העמק. כאשר הנחל זורם גבוה מעל בסיס הסחיפה התחתרותו לעומק תתרחש מהר יותר מאשר סחיפת גדות, אבל ככל שהנחל מתקרב לבסיס הסחיפה שלו, גדל קצב סחיפת הגדות. זו הסיבה מדוע נחלים באזורים הרריים נוטים להיות צרים וזרימתם מהירה, תוך יצירת עמקים בצורת V, בעוד שנחלים בשפלות נוטים להיות רחבים וזרימתם איטית, בעמקים שבהתאמה הם רחבים ושטוחים. המונח שיפוע הנהר נמדד על ידי חילוק הפרש הגובה בין ראשו של הנהר לבסיס הסחיפה שלו, באורך הנהר. ככל שהשיפוע תלול יותר, כך הנחל זורם מהר יותר.

לעיתים התרוממות טקטונית תגדיל את השיפוע במידה ניכרת כאשר הנהר מתחתר לעומק כלפי בסיס הסחיפה שלו, תהליך המכונה "התחדשות נהר". התרוממות רמת קולורדו בצירוף עם העובדה שמפרץ קליפורניה נפתח לים קבעו את פני הים כבסיס הסחיפה של נהר הקולורדו והובילו להתחתרות לעומק מהירה (במונחים גאולוגיים) שתוצאתה הגרנד קניון.

## קישורים חיצוניים
*Black Hawk College: Fluvial Processes II (Physical Geography 102)

קטגוריה:הידרולוגיה
קטגוריה:גאומורפולוגיה
יאיר וולנסקי

**יאיר וולנסקי** (נולד ב-19 בפברואר 1972) הוא קצין צה"ל במילואים בדרגת תת-אלוף, שמכהן בתפקיד מבקר מערכת הביטחון. שירת כמפקד חטיבה 401, כסגן מפקד עוצבת הפלדה, כמפקד חטיבת קרייתי וכסגן מבקר מערכת הביטחון.

## ביוגרפיה
יאיר וולנסקי גדל בירושלים, בנם של חוה והרב עודד ולנסקי, מרבני ישיבת הר המור. אביו הוא נצר לרבי שלמה מטולוצין, לראש"ז וליואל משה סלומון. אחיו אברהם וגיסתו אביטל נרצחו בפיגוע ירי ב-2002 ליד לובאן א-שרקיה.

בילדותו למד בתלמוד תורה מורשה, ובשנות התיכון למד בישיבת ירושלים לצעירים. עם גיוסו לצה"ל שובץ בחיל השריון, שירת כלוחם בגדוד 82 של חטיבה 7 ולאחר קורס מפקדי טנקים כמפקד טנק בפלוגה ב' של הגדוד. לאחר קורס קציני שריון שירת כמפקד מחלקה, סגן מפקד פלוגה ומפקד פלוגה א' בגדוד 82. בתקופה זו לחם עם הגדוד ברצועת הביטחון. לאחר מכן שירת כמפקד פלוגה בחטיבה 460 וסמג"ד בגדוד 82. ב-2004 הועלה לדרגת סא"ל ומונה למפקד גדוד 77 בחטיבה 7 ופיקד עליו גם בתקופת מלחמת לבנון השנייה, שבה נותר הגדוד בפעילות בט"ש בגזרת רצועת עזה. תחת פיקודו לחם הגדוד בגזרת רצועת עזה ופגע בעשרות מחבלים, את תפקידו סיים בשנת 2006.

בשנים 2006–2008 שירת כמפקד גדוד 195 בחטיבה 460, המכשיר טירונים לחיל השריון. בשנים 2008–2010 שירת כראש זירת צפון בחטיבת המבצעים. הועלה לדרגת אל"ם ובשנים 2010–2013 פיקד על חטיבת קרייתי, חטיבת שריון במילואים. בתקופתו עברה החטיבה הסבה מטנקי מרכבה 1 לטנקי מרכבה סימן 4 והייתה בכך חטיבת המילואים הראשונה שצוידה בטנקים אלו. במקביל לתפקידו כמח"ט קרייתי שירת גם כראש מטה עוצבת המפץ בשנים 2010–2012. בשנים 2013–2014 שירת כסגן מפקד עוצבת הפלדה וכיהן בתפקיד במהלך מבצע צוק איתן . ב-25 באוגוסט 2014 מונה למפקד חטיבה 401 ושירת בתפקיד זה עד 21 ביולי 2016. בתפקידו הבא מונה למפקד מגמת איתמ"ר בבית הספר לפיקוד ולשליטה של זרוע היבשה. ב-9 באפריל 2018 הוחלט על העלאתו לדרגת תא"ל ומינויו לסגן מבקר מערכת הביטחון. ביוני 2022 מונה למבקר מערכת הביטחון.

בנו אביעד אלחנן, לוחם בגדוד 77 של חטיבה 7, נהרג בדרום לבנון במהלך מבצע שאגת הארי.

## קישורים חיצוניים

* 

## הערות שוליים

קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:מבקרי מערכת הביטחון
קטגוריה:תתי-אלופים בצה"ל
קטגוריה:מפקדי חטיבת קרייתי
קטגוריה:מפקדי חטיבה 401
קטגוריה:מפקדי גדוד 77
קטגוריה:מפקדי גדודים בחטיבה 460
קטגוריה:מפקדי גדודים במלחמת לבנון השנייה
קטגוריה:משפחת סלומון (הראש"ז)
קטגוריה:אבות שכולים: חללי צה"ל
קטגוריה:בוגרי תלמוד תורה מורשה
קטגוריה:בוגרי ישיבת ירושלים לצעירים
קטגוריה:ישראלים שנולדו ב-1972
הלל בן שמואל

רבי **הלל בן שמואל** מוורונה (באיטלקית: **Hillel ben Samuel**; נולד בין 1220–1235, נפטר ב-1295 בערך) היה רב מחכמי איטליה בתקופת הראשונים, פילוסוף, רופא והוגה דעות יהודי, תלמידו של רבנו יונה גירונדי. מחבר הספר "תגמולי הנפש". הוא היה נכדו של רבינו אליעזר בן שמואל מוורונה, מבעלי התוספות.

## קורות חיים
רבי הלל בן שמואל היה ממפיצי תורתו הפילוסופית של הרמב"ם באיטליה. עובדה זו ראויה להדגשה מיוחדת, לאור העובדה שרבו הגדול, רבי יונה גירונדי, היה ממתנגדיו הגדולים של הרמב"ם בתקופת הפולמוס על הפילוסופיה. לדברי רבי הלל, חזר בו רבו ברבות הימים. וכך כותב רבי הלל באגרת:  ויכוח קשה ניהל גם עם מפיץ תורת הרמב"ם, רבי זרחיה שאלתיאל חן.

כונה בחייו "הלל בן שחר", שפתרונו: הלל בן **ר**בי **ש**מואל **ח**סיד, בהשאלה מישעיהו יד, יב. טעות תיעתוק של שמו, גרמה לביבליוגרפים רבים בעבר לכנות את מחבר ספרו "תגמולי הנפש", בטעות: . בין הטועים ביבליוגרפים גדולים כמו חיים מיכל. מי שפתר את החידה חלקית, היה משה שטיינשניידר, שזיהה את השם המקורי הלל. שנים מאוחר יותר, הציע הרב ראובן מרגליות את השלמת הפתרון.

## ספרו
ספרו של רבי הלל בן שמואל זכה לפופולריות רבה כבר בזמנו, וכתבי יד רבים שלו נשתמרו. הודפס לראשונה בידי שלמה זלמן חיים הלברשטאם במסגרת הוצאת הספרים של "חברת מקיצי נרדמים", בליק, בשנת תרל"ד (1874). ומאז זכה לדפוסי צילום רבים. בראשית שנות ה-80 של המאה ה-20, יצאה לאור מהדורה מדעית של הספר.
* 
* ספר תגמולי הנפש להלל בן שמואל מווירונה. ההדיר על פי כתבי יד וצירף מבוא, ביאורים ומפתחות: יוסף ב' סרמוניטה, ירושלים, האקדמיה הלאומית הישראלית למדעים, תשמ"א

## לקריאה נוספת

* **Hillel von Verona**: ein Psychologe nach Maimonides und sein Hauptwerk Tagmule hannefesch (Vergeltung der Seele) Kap. I bis. IV; aus dem hebräisachen Urtext übersetzt, mit Einleitung und Anmerkung versehen unter Berücksichtigung einer noch unedierten Handschrift von Max Geyer. Frankfurt a.M. : s. n., L. Golde, 1911 
* Über die Vollendung der Seele: Hebräisch-Deutsch; **Hillel von Verona**; eingeleitet und mit Anmerkungen herausgegeben von Yossef Schwartz; übersetzt von Yossef, Schwartz in Verbindung mit Alexander Fidora. Freiburg im Breisgau: Herder, 2009. 


## קישורים חיצוניים
* 
* 
* זאב הרוי, **מהדורה חדשה של ספר תגמולי הנפש**, בתוך: תרביץ, כרך נב, תשמ"ג, עמ' 529–537 
* אליעזר שביד, ראשית המרכז הפילוסופי באיטליה – ר' יעקב אנאטולי ור' הלל מוורונה, פרק בספר **הפילוסופים הגדולים שלנו**
* שמחה עמנואל, שריפת התלמוד והשריפה בנוטרדאם, במאמר מובאים הדעות השונות ביחס לדברי רבי הלל
* 
* 

* 

## הערות שוליים

קטגוריה:ראשוני איטליה
קטגוריה:רופאים יהודים איטלקים
קטגוריה:סופרים יהודים איטלקים
קטגוריה:מחברי ספרי מוסר ומחשבה
קטגוריה:רופאים איטלקים במאה ה-13
קטגוריה:נפטרים ב-1295
קטגוריה:יהודי איטליה במאה ה-13
הפרעה לשוטר בשעת מילוי תפקידו

**הפרעה לשוטר בשעת מילוי תפקידו** (או בלשון עממית: במילוי תפקידו) היא עבירה לפי חוק העונשין.

## נוסח החוק
בפרק ט' - פגיעות בסדר השלטון והמשפט, סימן ג' - פגיעה בשוטרים, סעיף 275 רשום:
:הפרעה לשוטר בשעת מילוי תפקידו ג/3:
::275. העושה מעשה בכוונה להפריע לשוטר כשהוא ממלא תפקידו כחוק
::או להכשילו בכך,
::או להפריע לאדם אחר
::או להכשילו מלעזור לשוטר,
::דינו – מאסר עד שלוש שנים, ולא פחות משבועיים ימים.

## האמנה נגד שחיתות
באמנת האומות המאוחדות נגד שחיתות עליה חתומה ישראל מאז ה'תשס"ה 2005, ולאחר שהאמנה דנה במניעת שוחד ואפליה מכוּונת, בידי השלטון או בידי אזרחים, האמנה קובעת בפרק 3 (הפללה ואכיפת החוק) סעיף 25 (הפרעה לצדק) סעיף קטן ב':

::ישנה התחייבות המדינות החתומות, לחוקק חוקים וכל האמצעים האחרים הנדרשים,
::על מנת לחקור למצוא ולהפליל כל העושה פעולות הנעשות בזדון, אשר כוללות את: ...

::ב. השימוש בכח גופני, איומים או הפחדות,
::על מנת להפריע לשופט או איש רשמי של אכיפת החוק, לבצע את תפקידיו הרשמיים,
::**בנוגע לעבירות הקשורות לאמנה זו**.

יש הרואים את סעיף 275 בחוק העונשין - הפרעה לשוטר בשעת מילוי תפקידו, כמענה לסעיף זה באמנה, אף שאינו מסייג את השימוש בו לנושאי שחיתות בלבד.

## אישים בולטים שהואשמו או הורשעו בסעיף זה
* חמישה מתוקפי החייל הטובח עדן זאדה הואשמו בעסקת טיעון בהפרעה לשוטר במילוי תפקידו
* איש כנופיות הפשע דרור אלפרון זוכה מאשמת הפרעה וגם תקיפה, מחמת הספק לגבי זיהוי הנתקף כשוטר.
* שוטר הואשם בהפרעה לשוטר במילוי תפקידו
* פקח רשם דוח לשוטרים ונעצר
* השייח ראאד סלאח על סירובו לבדיקה בגשר אלנבי בהתשע"א 2011
* חבר הכנסת מוחמד בַּרַכֶּה הואשם בהפרעה לשוטר אך זוכה, לאחר שטען שמדובר ברדיפה פוליטית.

* הפעילה החברתית והבמאית, דפני ליף הואשמה על התנהגותה בעת פעולות אלימות במחאה החברתית, בהפרעה לשוטר במילוי תפקידו. בעצת היועץ המשפטי לממשלה יהודה ויינשטיין המשטרה ביטלה את ההאשמה.
* פעיל השמאל הרדיקלי, עזרא נאווי הואשם פעמים רבות בהפרעה לשוטר, בהפרת שלום הציבור, בנוסף לעבירות על אלימות ותקיפה. על ההפרעה נגזר עליו חודש מאסר.
* שתי נשים מארגון מחסום ווטש הואשמו בהפרעה לשוטר, ושוחררו בהוראת ראש המנהל האזרחי תת-אלוף יואב מרדכי
* עורך הדין ופעיל הימין הרדיקלי, איתמר בן-גביר הואשם והורשע מספר פעמים בסעיף זה. תבע את המשטרה על מעצר שווא, זוכה מספר פעמים, ואף קיבל בגין כך סכומי פיצויים ניכרים.
* פעילת הימין, דניאלה וייס הואשמה והורשעה מספר פעמים בסעיף זה. טוענת שזכותה היה להפגין ושברוב המקרים השוטרים פעלו לפי חוק שהוא דרקוני (בהודעותיה לתקשורת) או פעלו שלא כחוק (בטענותיה בבית המשפט). באחד המקרים אף זכתה בפיצויים מהמדינה על כך.
* חבר הכנסת לשעבר, יהודה גליק הואשם בסעיף זה, על פעילותו למען התפילה בהר הבית, והקרבת 'קרבן פסח' שם. הוא זוכה מספר פעמים על ידי בית המשפט וניתנה ביקורת על התנהלות המשטרה בעניינו.

## הערות שוליים

קטגוריה:חוק העונשין
קטגוריה:עבירות צווארון לבן
קטגוריה:עבירות הטרדה
פדריג קולום

**פדריג קולום** (באנגלית ובאירית: **Padraic Colum**; 8 בדצמבר 1881 - 11 בינואר 1972) היה משורר, סופר, סופר ילדים, מחזאי ופולקלוריסט אירי. דמות מרכזית בתחייה האירית.

## תולדות חייו
נולד במחוז לונגפורד בשם Patrick Collumb, בן ראשון מבין שמונה. בין השנים 1889 ל-1892 ניסה אביו את מזלו בארצות הברית במסגרת הבהלה לזהב בקולורדו. עם שובו של אביו לאירלנד עברה המשפחה להתגורר ליד דבלין.

ב-1903 העלה קולום את מחזהו הראשון *Broken Soil*, בהמשך היה בין מייסדיו של תיאטרון אבי בדבלין שהוקדש למחזאות אירית מקורית. קולום הצטרף לליגה הגאלית (Conradh na Gaeilge) שנועדה להחייאת וטיפוח השפה האירית וחבר לקבוצת הכותבים ויליאם בטלר ייטס, ליידי אוגוסטה גרגורי, ג'ורג' ויליאם ראסל וארתור גריפית'. הוא אף פרסם משיריו בעיתונו של גריפית' *The United Irishman*. כמבקר קבוע בספרייה הלאומית של אירלנד הכיר מבקר קבוע נוסף במקום באותה עת, את הסופר ג'יימס ג'ויס, ובין השניים נקשרה ידידות ארוכה. כמו ייטס, נדד קולום ברחבי אירלנד ואסף שירי עם ובלדות. הידוע בשירים שכינס הוא *[[She Moved Through the Fair]]*, שקולום אף חיבר מחדש חלק ממילותיו.

ב-1912 נשא לאישה את מגווייר, וב-1914 נסעו בני הזוג לארצות הברית לשהות שתוכננה להיות קצרה והתארכה לשמונה שנים. בארצות הברית עסק קולום בעיקר בכתיבת מעשיות לילדים, המושפעות ממיתולוגיה קלטית. ספרו הראשון לילדים היה * The King of Ireland's Son* ("בנו של מלך אירלנד"), שראה אור ב-1916. בהמשך כתב עלילות נוספות מהמיתולוגיה הקלטית והנורדית, מהמיתולוגיה של הוואי ומן המיתולוגיה היוונית. ב-1922 זכה ספרו אודות גיזת הזהב ועלילות גיבורים נוספות מהמרחב היווני בציון לשבח מטעם ועדת מדליית ניוברי.

בין 1933 ל-1939 שהו בני הזוג קולום בפריז ובניס. בעת שהותו בצרפת חודשה ידידותו הקרובה של קולום עם ג'ויס. עם פרוץ מלחמת העולם השנייה שב קולום לניו יורק ולימד באוניברסיטת קולומביה ובסיטי קולג' של ניו יורק. ב-1958 פורסם הספר *Our Friend James Joyce* ("ידידנו ג'יימס ג'ויס"), אותו חיבר יחד עם רעייתו, שנה לאחר מותה. את המשך חייו חילק בין ביתו שבקונטיקט לאירלנד מולדתו.

## קישורים חיצוניים

* ביוגרפיה
* רשימת יצירותיו המלאה
* יצירותיו, בפרויקט גוטנברג
* מבחר מיצירותיו
* 
* 
* 
* 

קטגוריה:סופרים אירים
קטגוריה:משוררים אירים
קטגוריה:מחזאים אירים
קטגוריה:סופרי ילדים ונוער אירים

קטגוריה:ילידי 1881
קטגוריה:נפטרים ב-1972
אליעזר בן שמואל (ורונה)

רבי **אליעזר בן שמואל** מוורונה, היה רב ומחכמי איטליה בראשית המאה ה-13, בדור שלפני רבי צדקיה בן אברהם.

הוא היה מבעלי התוספות, תלמידו של ר"י הזקן. חברו לבית הדין של רבי ישעיה די טראני, "הרי"ד". ולדעת רבי משה מטראני, "המבי"ט", הוא מחברם של התוספות למסכת בבא בתרא.

מתלמידיו נודע רבי אביגדור הכהן. נכדו היה רבי הלל בן שמואל, מחבר הספר "תגמולי הנפש".

## פסיקתו
תשובות הלכתיות שלו השתמרו בספרות בעלי התוספות, כמו אור זרוע. תשובה לדוגמה: שיבולי הלקט (סימן רמז). רבי אליעזר בן יואל ("ראבי"ה"), מצטט מפסקיו בספרו.

חידושו המפורסם בענייני עגינות משמש רבות ב"היתרי עגונה". עילת היתר זו מכונה "אומדנא דרבי אליעזר מוורדון" (בטעות, במקום מוורונה) או סברת "אבד זכרו". עיקרה הוא הטענה "לו היה קיים היה בא". כלומר, במקרי היעדרות שבהם יכול היה הבעל המעגן לחזור או להודיע על סיבת היעלמו לו היה קיים, הסברה נותנת שהיעדר הודעה נובע ממוות. בצירוף עם ראיות נסיבתיות נוספות, משמשת "אומדנא" זו כבסיס להיתר האשה להינשא. המקרה עליו התנהל הדיון המקורי, התרחש לדעת החוקרים (אביגדור אפטוביצר ואחרים), בשנת ד'תתקע"ד (1213–1214).

## קישורים חיצוניים
* 

## הערות שוליים

קטגוריה:ראשוני איטליה
קטגוריה:בעלי התוספות
קטגוריה:תלמידי ר"י הזקן
קטגוריה:יהודי איטליה במאה ה-12
קטגוריה:יהודי איטליה במאה ה-13
אליהו מפולדא

רבי **אליהו ב"ר יהודה לייב פורקן מפולדא** (מהרא"ף, רא"ף; תט"ו – ד' באדר א' ה'תצ"א, 1731) היה רב בקהילת פולדה שבגרמניה. חיבר פירוש מקיף על סדר זרעים, מסכת שקלים ושלוש בבות נזיקין מהתלמוד הירושלמי.

## ביוגרפיה
נולד סמוך לשנת תט"ו בווישניצה שבפולין, ונפטר בד' באדר א' ה'תצ"א, ונקבר בפרנקפורט דמיין.

## פירושו לתלמוד הירושלמי
היה הראשון מבין תלמידי החכמים האשכנזיים שכתב פירוש שיטתי ומקיף למסכתות התלמוד הירושלמי. תחילה הדפיס בשנת ה'תמ"ט את פירושו על מסכת שקלים. בהמשך ערך את הפירוש לסדר זרעים שכפי הנראה נכתב עוד בשלהי המאה ה-17 (ההסכמות הראשונות מרבני פולין ניתנו בשנות ה'ת"נ–ה'תנ"א (1690–1691)), אלא שפרסום הפירוש התעכב בכעשרים שנה, עד להדפסתו בשנת ה'ת"ע (1710), כנראה מסיבות כלכליות. אחד התורמים להוצאת הפירוש היה רבי דוד אופנהיים.

הפירוש על מסכתות בבא קמא ובבא מציעא נדפס כשמונה עשרה שנה אחר כך, בשנת ה'תפ"ח, והפירוש על מסכת בבא בתרא נדפס בשנת ה'תק"ב (1742), אחרי פטירת המחבר. בהוצאה זו צוין בשער הספר כי מלבד הפירוש שנדפס הותיר המחבר בכתב ידו פירוש על כל התלמוד. הפירוש מתאפיין בבהירות רבה תוך תשומת לב להבנת הסוגיות כאמיתתן, ולעיתים תיקונים מעטים בנוסח התלמוד. הפירוש נדפס מחדש בירושלמי שבהוצאת עוז והדר.

הרב דוד פרנקל כתב אף הוא פירוש בשם קרבן העדה שיצא כארבעים שנה לאחר פירוש מהרא"ף, על סדר מועד בשנת ה'תק"ג (1743), וניתן לשער שהוא השלים את פירושו של מהרא"ף, מכיוון שלא כתב את ביאורו על אותן המסכתות שכבר כתב עליהן מהרא"ף (מלבד מסכת שקלים). כמו כן ישנו דמיון בין הפירושים גם בשיטת הלימוד, אם כי קרבן העדה נוטה מעט יותר להגיה את לשון התלמוד.

## לקריאה נוספת

* Yakov Z. Mayer, Elijah of Fulda and the 1710 Amsterdam Edition of the Palestinian Talmud. Studia Rosethaliana, 2020


## קישורים חיצוניים
* 
* תלמוד ירושלמי מן מסכת ברכות וסדר זרעים כולה ומסכת שקלים חלק א וחלק ב.
* הפירוש למסכת נזיקין מתוך השלמה לירושלמי

## הערות שוליים

קטגוריה:פרשני התלמוד הירושלמי
קטגוריה:ראשוני האחרונים
קטגוריה:רבנים גרמנים
קטגוריה:פולדא: רבנים
קטגוריה:אישים הקבורים בבית הקברות היהודי העתיק בפרנקפורט
קטגוריה:ילידי 1650
קטגוריה:נפטרים ב-1731
הומויוטלאוטון

**הוֹמוֹיוֹטֶלֶאוּטוֹן** (ביוונית: ὁμοιοτέλευτον, סיומת דומה) הוא חזרה על סיומת במילה אצל מילה אחרת בסוף המשפט.

## סוגי הומויוטלאוטון
### [[חריזה#החרוז הבלתי-מדויק|החרוז הבלתי-מדויק]] (Near rhyme)
בשירים רבים נעשה שימוש בחרוז בלתי-מדויק - חרוז שאינו מקיים באופן מלא את כללי החריזה, אך החזרה על הצלילים בו יוצרת עדיין קישור צלילי בין המילים, למשל, החרוז לבֶטח - לְפֶתע.

### השמטה מחמת הסופות
הומיוטלאוטונים מביאים לעיתים לתופעה המכונה "השמטה מחמת הסופות", בה מעתיק מדלג על קטע בגלל סיומת זהה לקטע הקודם. על תופעה זו מתבססת הפרשנות המקראית במקרים בהם שורות הועתקו באופן שגוי בידי המעתיק בגלל קיומו של הומויוטלאוטון.

לדוגמה, בגרסה של ספר מלכים, יש השמטה: 
ואילו באותו פסוק המופיע בספר דברי הימים: 

## לקריאה נוספת
*פירוש רבי שמואל בן מאיר (רשב"ם) לשיר השירים, עמ 214

## קישורים חיצוניים

*הומויוטלאוטון, באתר מקרא נט
* 
* 

קטגוריה:ערכים שבהם תבנית בריטניקה אינה מתאימה
קטגוריה:רטוריקה
קטגוריה:טכניקות ספרותיות
ניאב ניקרי

**ניאב ניקרי** (הולנדית: **Nieuw Nickerie**) היא עיר במערב סורינאם ובירת מחוז ניקרי. בשנת 2012 מנתה אוכלוסיית העיר 12,818 איש.

העיר נקראת על שם נהר ניקרי שהעיר נמצאת במוצאו לאוקיינוס האטלנטי. העיר נמצאת גם בקצה שפך נהר קורנטין (Corentyne) מול העיר קוריברטון (Corriverton) שבגיאנה.

תעשיית העיר סובבת סביב בננות ואורז. ליד העיר נמצא שדה התעופה מאג'ור הנרי פרנאנדז (Majoor Henry Fernandes). המשמש בעיקר לטיסות אל נמל התעופה זורג א אוף (Zorg en Hoop Airport) שליד הבירה פרמריבו.

## קישורים חיצוניים

* 

קטגוריה:ערי חוף
קטגוריה:סורינאם: ערים
אליפות וימבלדון 1886

** אליפות וימבלדון 1886** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-3 ביולי והסתיימה ב-17 ביולי. תוכנית התחרות כללה תחרויות גברים, תחרויות נשים ותחרות זוגות גברים. תחרות זו הייתה תחרות נוספת בסדרה בה הופגנה שליטת האחים רנשו בטניס הבריטי.

## התחרות
### תחרות הגברים
התחרות נערכה בשני שלבים. בשלב הראשון 23 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה.

כול המשתתפים חולקו לשני בתים (12 בעליון ו-11 ספורטאים בתחתון). המנצחים נפגשו בגמר מתמודדים.

המנצח של השלב הראשון היה טניסאי בריטי הרברט לאופורד (בפעם השלישית ברציפות). ויליאם רנשו ניצח משחק הסיום בארבע מערכות. בכך הוא זכה באליפות השישית ברציפות.

### תחרות הנשים
ימין|ממוזער|150px|בלאנש בינגלי, מנצחת התחרות
בתחרות הנשים השתתפו שמנוה טניסאיות. כמו בתחרות גברים, הטניסאיות התחרו על הזכות להיפגש במשחק האחרון עם מנצחת אליפות וימבלדון 1885. בלאנש בינגלי הצליחה לנצח בגמר מתמודדות. במשחק עם מוד ווטסון היא ניצחה אותה בשתי מערכות ובכך זכתה בתואר.

### תחרות הזוגות
בתחרות הזוגות השתתפו 7 זוגות שהתחרו על הזכות להתמודד מול האחים רנשו על תואר האלוף. במשחק הגמר האחים רנשו ניצחו זוג בריטי אקלוד פרר/ארטור סטנלי בארבע מערכות. בכך ויליאם רנשו זכה במקום הראשון בתחרות נוספת לתחרות גברים, ובסך הכול הוא זכה בפעם השמינית במקום ראשון בתחרות וימבלדון.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1886 בספורט
רומצ'רוד

**רומצ'רוד** (ברוסית: **Румчерод**, וברומנית: **RumCerOd**) הוא השם המקוצר של "הוועד הפועל המרכזי של הסובייטים בחזית הרומנית, צי הים השחור ואזור אודסה" (ברוסית: Центральный исполнительный комитет Советов Румынского фронта, Черноморского флота и Одессы וברומנית: Comitetul Executiv Central al Sovietelor Frontului Român, Flotei Mării Negre și regiunii Odessa), גוף מהפכני בולשביקי, שישב בקייב והשפיע על המתרחש באזור אוקראינה ובסרביה בשנים 1917 - 1918.

רומצ'רוד נוסד באודסה, ב-23 במאי לפי לוח השנה היוליאני 1917 (9 ביוני לפי לוח השנה הגרגוריאני), כשרוב המייסדים היו מנשביקים וחברי המפלגה הסוציאל-רבולוציונרית והיו תומכי ממשלת המעבר הרוסית. רומצ'רוד היה הגוף השלטוני של הרפובליקה הסובייטית של אודסה.

ניקולאי קרילנקו הדיח את הנהגת רומצ'רוד בטענה שאינה משקפת את רוח הציבור. בבחירות חדשות נבחר לרומצ'רוד ועד בן 180 חברים, כשהסיעה הגדולה ביותר הייתה הסיעה הבולשביקית, שהיו בה 70 חברים.

ב-1 בינואר 1918 רומצ'רוד פרסם צו מס' 1 ובו הודעה על כך שכל הסמכויות בבסרביה עוברות ל"פרונטוטדל" (Frontotdel), הגוף הצבאי של רומצ'רוד, שינהל את כל היחידות הצבאיות ואת כל המוסדות. פרונטוטדל לקח את הפיקוח על הדואר, הטלגרף ותחנת הרכבת של קישינב.

פרונטוטדל הופעל גם נגד החיילים הרומנים מטרנסילבניה, שנפלו בשבי והיו בקייב, עד שנשלחו לבסרביה, לחיזוק כוחה של מועצת הארץ.

## קישורים חיצוניים
* Ion Tudos:Un distins patriot 

## הערות שוליים

קטגוריה:רוסיה: היסטוריה
אילן לביא

**אילן לביא** (נולד ב-1968) הוא קצין צה"ל במילואים בדרגת תת-אלוף, בתפקידו האחרון שירת כראש מטה פיקוד הצפון.
## חייו
לביא גדל בקריית חיים ולמד בבית הספר הריאלי בחיפה. התגייס לצה"ל ב-1986 ושובץ בחיל השריון. שירת כלוחם וכקצין בחטיבה 188. פיקד על פלוגת צמ"פ ועל פלוגה מבצעית בתקופת ההסבה מטנקי השוט קל למרכבה סימן 3. שירת כסגן מפקד גדוד 53 וכסגן מפקד גדוד 71. לאחר מכן שירת כקצין אג"ם של חטיבה 188.

ב-1998 מונה למפקד גדוד 53 ובשנת 2000 לסגן מפקד חטיבה 7. ב-2003 מונה לראש ענף שריון במרכז לאימון טקטי במל"י. ב-2005 קודם לדרגת אלוף-משנה ומונה למפקד חטיבת הראל, חטיבת שריון במילואים, במקביל שירת כראש מטה עוצבת אתגר, אוגדת מילואים בפיקוד הצפון. ב-2008 מונה לסגן מפקד עוצבת הגליל.

ביולי 2009 מונה למפקד חטיבה 188, שירת בתפקיד עד ספטמבר 2011, עם כניסתו לתפקיד התמודד עם פרשת ההתעללות בחיילים בפלוגה מבצעית של גדוד 74 של החטיבה. בתפקידו הבא שירת כקצין אג"ם של פיקוד הצפון וב-2013 קודם לדרגת תת-אלוף ומונה לראש מטה פיקוד הצפון.

לביא בוגר המכללה הבין-זרועית לפיקוד ולמטה והמכללה לביטחון לאומי, בעל תואר ראשון ושני במדע המדינה. הוא נשוי ואב לשלושה.

## קישורים חיצוניים
*
*
*עמית קורח, מפקד חדש לחטיבת "ברק", אתר זרוע היבשה, יולי 2009

## הערות שוליים

קטגוריה:מפקדי חטיבת הראל
קטגוריה:מפקדי חטיבה 188
קטגוריה:ראשי מטה פיקוד הצפון
קטגוריה:מפקדי גדודים בחטיבה 188
קטגוריה:קציני אג"ם של פיקוד הצפון
קטגוריה:בוגרי בית הספר הריאלי
קטגוריה:נספחים צבאיים ישראלים בסינגפור
קטגוריה:תתי-אלופים בצה"ל
קטגוריה:מפקדי חטיבות במלחמת לבנון השנייה
קטגוריה:ישראלים שנולדו ב-1968
המיזם (תוכנית טלוויזיה ישראלית)

**המיזם** היא תוכנית טלוויזיה ישראלית ששודרה בערוץ 2 בשידורי הזכיינית "רשת". שידור התוכנית החל ב-12 במאי 2014.

## מבנה התוכנית
התוכנית עוסקת באנשים אשר רוצים להגשים את החלום שלהם - מיזם שהם רוצים להקים. בתוכנית שני שלבים:
# הצבעת השופטים (והעברה לשלב שני).
# הצבעת הקהל והשופטים. הצבעת הקהל נעשית דרך האפליקציה הסלולרית של "רשת".

המתמודד שהגיע לסכום הגבוה ביותר זוכה בתוכנית ומקבל את המימון שהגיע אליו, שיכול להגיע עד 110 אלף שקלים (100 אלף ש"ח בהצבעת הקהל ובונוס של עשרת אלפים ש"ח אם כל השופטים הצביעו בעדו). בנוסף, כל המתמודדים, כולל הזוכה, זוכים בליווי עסקי.

מנחה התוכנית הוא אברי גלעד ולצידו משמשת ירדן הראל כמנחת-משנה. השופטים בתוכנית הם:
* **[[שלמה מעוז]]** - כלכלן ישראלי, מרצה ופרשן בתחום הכלכלה והפיננסים.
* **[[רונאל פישר]]** - עורך-דין, עיתונאי ומנחה טלוויזיה ישראלי, עד פרישתו מהתוכנית.
* **[[אריק זאבי]]** - מייסד הקרן למצוינות אולימפית בישראל וג'ודוקא ישראלי; לשעבר סגן אלוף העולם, מדליסט אולימפי מאולימפיאדת אתונה.
* **[[אילון נופר]]** - זמרת, במאית, ויזמית. בשנת 1996 הקימה יחד עם בועז ברמן את להקת "מיומנה".

## קישורים חיצוניים

#### ביקורות
* 
* 
* 

## הערות שוליים

קטגוריה:שעשועוני טלוויזיה
קטגוריה:שעשועוני טריוויה בטלוויזיה
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ 2: תוכניות וסדרות
קטגוריה:רשת: תוכניות וסדרות
אליפות וימבלדון 1885

** אליפות וימבלדון 1885** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-4 ביולי והסתיימה ב-17 ביולי. תוכנית התחרות כללה תחרויות גברים, תחרויות נשים ותחרות זוגות גברים. בכל הקטגוריות מנצחי אליפות וימבלדון 1884 הצליחו להגן על התואר.

בתחרות בנוסף לטניסאים בריטים, בתחרות זוגות השתתף טניסאי מארצות הברית.

## התחרות
### תחרות הגברים
שמאל|ממוזער|180px|האחים רנשו: ויליאם רנשו בשמאל וארנסט רנשו בימין
התחרות נערכה בשני שלבים. בשלב הראשון 14 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה.

כל המשתתפים חולקו לשני בתים (8 ספורטאים בעליון ו-6 בתחתון). המנצחים נפגשו בגמר מתמודדים.

המנצח של השלב הראשון היה הטניסאי בריטי הרברט לאופורד (כמו בשנה הקודמת). ארנסט רנשו הודח על ידיו בגמר מתמודדים. ויליאם רנשו ניצח את משחק הסיום ב-4 מערכות. בכך הוא זכה באליפות החמישית ברציפות. במשחק זה נכחו 3,500 צופים.

### תחרות הנשים
ימין|ממוזער|200px|מוד ווסטון, מנצחת התחרות
בתחרות הנשים השתתפו 10 טניסאיות. בניגוד לתחרות הגברים, מנצחת אליפות וימבלדון 1884 הייתה צריכה להתחרות לצד יתר הטניסאיות. במשחק הגמר מנצחת התחרות של שנה שעברה, מוד ווטסון, נפגשה עם בלאנש בינגלי וניצחה אותה בשתי מערכות.

### תחרות הזוגות
בתחרות הזוגות השתתפו 11 זוגות, כולל הזוג שכלל טניסאי אמריקאי, שהודח בחצי הגמר. במשחק הגמר האחים רנשו ניצחו זוג בריטי אחר ב-3 מערכות. בכך ויליאם רנשו זכה במקום הראשון בתחרות נוספת לתחרות הגברים, ובסך הכל הוא זכה בפעם השביעית במקום הראשון בתחרות וימבלדון.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1885 בספורט
השקעת חוץ ישירה

בכלכלה, המונח **השקעת חוץ ישירה** (באנגלית: **foreign direct investment**, בראשי תיבות: **FDI**) משמש לתיאור השקעות זרות ישירות בכלכלה המקומית בשיעור משמעותי יחסית ליעד ההשקעה; או לחלופין, בעלות של חברה מקומית על אמצעי ייצור או רכוש עסקי במדינה זרה. זוהי שיטה נפוצה בשיווק הבינלאומי.

השקעת חוץ ישירה היא אקטיבית - כלומר, מתבטאת בשליטה או השפעה של המשקיע על יעד ההשקעה; זאת, בניגוד להשקעה עקיפה שפירושה השקעה פסיבית כגון השקעה בניירות ערך ללא השפעה על החברה שהנפיקה את ניירות הערך.

נהוג להעריך את השקעות החוץ הישירות שהושקעו במדינה מסוימת, במקביל להשקעות החוץ הישירות שתושבי מדינה מסוימת השקיעו במדינות זרות.

## קישורים חיצוניים
* השקעת חוץ ישירה, באתר "מעות"
* רשימת מדינות העולם לפי השקעות חוץ ישירות מחוץ למדינה, באתר ספר העובדות העולמי של ה-CIA
* רשימת מדינות העולם לפי השקעות חוץ ישירות במדינה, באתר ספר העובדות העולמי של ה-CIA
* 

## הערות שוליים

קטגוריה:כלכלה
אליפות וימבלדון 1887

** אליפות וימבלדון 1887** הייתה תחרות טניס שנערכה על מגרשי דשא של אצטדיוני הטניס בווימבלדון. התחרות התחילה ב-2 ביולי והסתיימה ב-7 ביולי. תוכנית התחרות כללה תחרויות גברים, תחרויות נשים ותחרות זוגות גברים. בשנים לפני התחרות היו האחים רנשו הטניסאים הבולטים, וזכו בכל התארים לגברים, אך באותה שנה וילאם רנשו לא היה יכול להתחרות בגלל מרפק טניס.

## התחרות
### תחרות הגברים
ממוזער|ימין|180px|הרברט לאופורד - מנצח תחרות הגברים
התחרות נערכה בשלב אחד. 16 מתחרים התחרו על התואר והיה ידוע שמנצח התחרות יזכה בתואר אלוף כי ויליאם רנשו לא יכול היה להגן על תוארו.

במשחק הגמר נפגשו ארנסט רנשו והרברט לאופורד (שבשבילו זה היה הגמר הרביעי ברציפות). הרברט לאופורד ניצח במשחק הסיום ב-5 מערכות וזכה באליפות.

### תחרות הנשים
ימין|ממוזער|180px|לוטי דוד - מנצחת תחרות הנשים
בתחרות הנשים השתתפו 6 טניסאיות. הטניסאיות התחרו על הזכות להיפגש במשחק האחרון עם מנצחת אליפות וימבלדון 1886. לוטי דוד הצליחה לנצח בגמר מתמודדות. במשחק עם בלאנש בינגלי היא ניצחה אותה ב-2 מערכות וזכתה בתואר. לוטי דוד הייתה בת 15 בלבד.

### תחרות הזוגות
בתחרות הזוגות השתתפו 10 זוגות שהתחרו על התואר (האחים רנשו, זוכי האליפות ב-1886, לא השתתפו). במשחק הגמר הזוג הרברט וילברפורס/פאטריק בוס-לייון ניצחו ב-3 מערכות.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1887 בספורט
פייר (מחוז בהונגריה)

**פייר** (בהונגרית: **Fejér**) הוא מחוז במרכז טרנסדנוביה שבהונגריה. מצפון הוא גובל במחוז קומארום-אסטרגום, במזרחו זורם הדנובה ומפרידו ממחוזות פשט ובאץ'-קישקון, מדרום הוא גובל במחוז טולנה ובמערב במחוזות שומוג' ווספרם. בירת המחוז היא סקשפהרוואר.
 
מחוז פייר ההיסטורית (בלטינית: comitatus Albensis בגרמנית: Weißenburg) נוסד עוד בתקופת ממלכת הונגריה וגבולותיו נשארו כמעט ללא שינוי עד ימינו. בתקופת הכיבוש העות'מאני מ-1543 ועד 1648, רבים מיישובי המחוז ננטשו ואוכלוסייתו הצטמצמה.  במרוצת המאה ה-17, יושבו מחדש השטחים שננטשו, ובנוסף למתיישבים ההונגרים, הגיעו למחוז גם מתיישבים גרמנים וסלובקים. במחוז 17 ערים ובסך הכל 108 יישובים.

המחוז מגוון בנופו. בדרום הוא מישורי ומהווה המשך למישור ההונגרי הגדול.  בחלקים אחרים הנוף הוא הררי - בין היתר נכללים בהם הרכסים המזרחיים של הרי הבאקון (Bakony). אגם ולנצה (Velence) שבתחום המחוז, הוא אתר נופש פופולרי מאוד בהונגריה.

## קישורים חיצוניים

* 
* 

קטגוריה:הונגריה: מחוזות
ג'ואל קמפבל

**ג'ואל נתניאל קמפבל סמואלס** (בספרדית: **Joel Nathaniel Campbell Samuels**; נולד ב-26 ביוני 1992) הוא כדורגלן קוסטה ריקני המשחק בלאון ובנבחרת קוסטה ריקה.
## קריירה
קמפבל התחיל את הקריירה שלו בדפורטיבו סאפריסה. בשנת  עלה לבוגרים ובינואר  הושאל לפונטרנאס. ב-28 ביולי 2011, קמפבל סיכם בארסנל. ב-19 באוגוסט 2011 חתם ל-5 שנים. ב-27 באוגוסט 2011 דווח כי לא הצליח להשיג רישיון עבודה דבר שלא יכל לתת לו לשחק בליגה עד יולי , לכן הושאל ללוריאן. ב-1 באוקטובר, הוא הבקיע את שער הבכורה שלו בניצחון 0-2 נגד ולנסיאן. ב-6 ביולי 2012, הושאל לריאל בטיס עד לסיום העונה. ב-25 באוגוסט 2012 ערך את הופעת הבכורה שלו בהפסד 2-1 נגד ראיו וייקאנו. קמפבל הבקיע את שער הבכורה שלו בניצחון 2-3 נגד דפורטיבו לה קורוניה. למרות שהצליח להשיג רישיון עבודה באנגליה, הושאל ביולי  לאולימפיאקוס. ב-27 באוקטובר 2013, בישל קמפבל 4 שערים בניצחון קבוצתו 1-5 נגד OFI כרתים. ב-10 בנובמבר הבקיע שער ובישל שתיים נוספים בניצחון 0-4 של קבוצתו נגד פאוק סלוניקי. בסיום העונה זכה עם הקבוצה באליפות. ב-26 בינואר 2015 הושאל לויאריאל. ב-21 באוגוסט 2016 הושאל לספורטינג ליסבון. ב-31 באוגוסט 2017 הושאל לריאל בטיס. ב-16 באוגוסט 2018 חתם לשלוש שנים בפרוזינונה. ב-26 בינואר 2019 חתם בקלוב לאון המקסיקנית. 

בצעירותו היה קמפבל חלק מנבחרת הנוער של קוסטה ריקה והשתתף עמה בגביע הזהב עד גיל 17 ב-2009. אל הנבחרת הבוגרת הצטרף קמפבל בשנת 2011. הוא נכלל בסגל נבחרת קוסטה ריקה לגביע הזהב 2011, קופה אמריקה 2011 ומונדיאל 2014.

נכלל בסגל הנבחרת לטורניר מונדיאל 2022.

נכלל בסגל נבחרת קוסטה ריקה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:קשרי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני דפורטיבו סאפריסה
קטגוריה:כדורגלני פונטרנס
קטגוריה:כדורגלני ארסנל
קטגוריה:כדורגלני לוריאן
קטגוריה:כדורגלני ריאל בטיס
קטגוריה:כדורגלני אולימפיאקוס
קטגוריה:כדורגלני ויאריאל
קטגוריה:כדורגלני ספורטינג ליסבון
קטגוריה:כדורגלני פרוזינונה
קטגוריה:כדורגלני לאון
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2011
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:קוסטה ריקאים שנולדו ב-1992
אל ת'ורנטון

**אל ת'ורנטון** (באנגלית: **Al Thornton**; נולד ב-7 בדצמבר 1983 ב-פרי, ג'ורג'יה, ארצות הברית) הוא כדורסלן אמריקאי, המשחק בעמדת הסמול פורוורד. שיחק בעבר עבור הקבוצות לוס אנג'לס קליפרס, וושינגטון ויזארדס וגולדן סטייט ווריורס מליגת ה-NBA. בימיו במכללה הוא שיחק עבור אוניברסיטת המדינה של פלורידה.

## קריירה מקצועית
### לוס אנג'לס קליפרס
ב-2007 נבחר ת'ורנטון במקום ה-14 בדראפט על ידי קבוצת לוס אנג'לס קליפרס. ב-9 ביולי, ת'ורנטון שיחק את משחק ליגת הקיץ הראשון שלו עבור הקליפרס, בו קלע 24 נקודות, קלט 8 ריבאונדים, מסר אסיסט בודד וחסם פעמיים בהפסד 108-102 לדנוור נאגטס.

במשחקו השלישי בלבד בליגת הקיץ הוביל ת'ורנטון את קבוצתו לניצחון על גולדן סטייט ווריורס, במשחק שבו הצטיין עם 24 נקודות ב-11 מ-15 מהשדה, כולל 2 קליעות ללא החטאה מעבר לקו השלוש.

בתחילת העונה, ת'ורנטון לא זכה לדקות משחק רבות כפי שהתרגל בליגת הקיץ, בעיקר בשל העובדה שרובן פטרסון אייש את עמדתו בחמישייה הפותחת. פטרסון נופה מסגל הקליפרס ב-13 בדצמבר 2007, במטרה לאפשר דקות משחק רבות יותר לת'ורנטון. במהלך העונה סבלו הקליפרס מגל פציעות של שחקנים, ביניהם פול דייוויס, אלטון ברנד וטים תומאס. מצב זה עזר לת'ורנטון לצבור דקות משחק רבות יותר והוא הפך לשחקן חמישייה בקבוצתו בעמדות הסמול פורוורד והפאוור פורוורד. ככל שהעונה התקדמה, ת'ורנטון החל לצבור ביטחון ולשפר את משחקו.

ב-30 בינואר 2008 רשם ת'ורנטון שיא עונתי עם 33 נקודות נגד אטלנטה הוקס במשחק בו קבוצתו ניצחה בתוצאת 95-88.
בנוסף, רשם ת'ורנטון דאבל-דאבל ראשון בקריירה שלו במשחק הפסד נגד פילדלפיה 76', במשחק זה רשם 18 נקודות ו-10 ריבאונדים.

ב-29 במרץ 2008 קבע ת'ורנטון שיא מועדון לרוקי לנקודות (גם שיא עונתי לקליפרס) עם 39 נקודות ב-13 מ-23 מהשדה ו-3 מ-6 לזריקות ל-3 נקודות, בנוסף ל-10 מ-12 מקו העונשין במשחק בו קבוצתו ניצחה 110-97 את ממפיס גריזליס.

ב-13 במאי 2008 נבחר ת'ורנטון לחמישיית הרוקיז של העונה.

ב-31 באוקטובר 2008 רשם ת'ורנטון דאבל-דאבל של 30 נקודות ו-11 ריבאונדים, שיא עונתי.

### וושינגטון ויזארדס
ב-17 בפברואר 2010 הועבר ת'ורנטון בטרייד מהקליפרס לוושינגטון ויזארדס במסגרת טרייד משולש ששילב 6 שחקנים, במסגרתו אנטואן ג'יימיסון עבר לקליבלנד קאבלירס, ז'ידרונאס אילגאוסקאס, הזכויות על אמיר פרלדזיץ' ובחירת סיבוב ראשון בדראפט 2010 עברו לוויזארדס, דרו גודן עבר מוושינגטון לקליפרס וסבאסטיאן טלפייר עבר מהקליפרס לוויזארדס.

### גולדן סטייט ווריורס
ב-1 במרץ 2011 הוא סיכם על שחרור מהויזארדס ונופה מהקבוצה. הוא חתם על חוזה בגולדן סטייט ווריורס ב-3 במרץ 2011.

ב-14 במרץ 2011 הוא קלע 23 נקודות נגד הסקרמנטו קינגס, מספר הנקודות הגבוה ביותר שקלע במדי הווריורס.

### פוארטו ריקו
ב-19 בפברואר 2012 הוא חתם בקבוצה גואיאמה ויזארדס מליגת הכדורסל הבכירה של פוארטו ריקו, ה-BSN.
במדי קבוצה זו השיג ממוצע של 18.7 נקודות למשחק.

### סין
ב-29 בספטמבר 2012 חתם ת'ורנטון בקבוצת ג'ג'יאנג ליונס מליגת הכדורסל הסינית הבכירה, ה-CBA. בעקבות פציעה, הוא הוחלף בקבוצה במהלך העונה על ידי גארי פורבס.

## קישורים חיצוניים

קטגוריה:כדורסלני לוס אנג'לס קליפרס
קטגוריה:כדורסלני וושינגטון ויזארדס
קטגוריה:כדורסלני גולדן סטייט ווריורס
קטגוריה:כדורסלני אוניברסיטת המדינה של פלורידה
קטגוריה:כדורסלני ג'ג'יאנג ליונס
קטגוריה:בחירות דראפט של לוס אנג'לס קליפרס
קטגוריה:אמריקאים שנולדו ב-1983
יעקב שטרן

**יעקב שטרן** (1932 – 1 באוגוסט 2008) היה קצין צה"ל בדרגת תת-אלוף, שירת כראש מחלקת המבצעים במלחמת יום הכיפורים וכקצין אג"ם פיקוד הצפון במלחמת ששת הימים.

## חייו
שטרן נולד בשטרסבורג שבצרפת, ב-1936 עלה לארץ ישראל, גדל ולמד בתל אביב. כנער בתקופת מלחמת העצמאות היה חבר בלח"י.

לאחר המלחמה התגייס לצה"ל, עבר קורס קצינים ושימש מדריך בבית הספר לקצינים עד 1953. לאחר מכן שירת מפקד פלוגה וכמפקד סיירת גולני, מפקד פלוגה בחטיבת הצנחנים ומדריך בקורס מפקדי פלוגות. היה חבר במשלחת הסיוע הצבאי הישראלי לאתיופיה ומילא תפקידים באגף ההדרכה. שירת כקצין אג"ם ובשנים 1960 עד 1962 פיקד על גדוד 12 בחטיבת גולני. לאחר תקופת לימודים במכללה הבין-זרועית לפיקוד ולמטה שירת כסגן מפקד החטיבה. במלחמת ששת הימים שירת כקצין אג"ם בפיקוד הצפון תחת פיקודו של דוד אלעזר. לאחר המלחמה מונה למפקד חטיבה 3 שתחת פיקודו הפכה לחטיבה 820, חטיבה מרחבית שהייתה אחראית על הביטחון השוטף בגזרת רמת הגולן, ושירת בתפקיד עד 1970. יצא להשתלמות במכללה לפיקוד ומטה של צבא ארצות הברית בפורט לוונוורת' ועם שובו מונה למפקד בית הספר לחי"ר (בה"ד 3).

ב-1972 מונה לראש מחלקת המבצעים באג"ם. תחת אחריותו היו נושאי הכוננות, הגיוס ועדכון התוכניות המבצעיות של הפיקודים ערב מלחמת יום הכיפורים ובמהלכה. ב-1974 מונה לראש מטה פיקוד הצפון, תחת מרדכי גור. בתפקידיו הבאים שירת כמפקד עוצבת אתגר וכנספח צבאי בדרום אפריקה עד שחרורו ב-1983.

## קישורים חיצוניים

* יעקב שטרן, באתר גדוד הסיור של חטיבת גולני
* עדות תא"ל יעקב שטרן בפני ועדת אגרנט, ישיבה פ"ב 7 בפברואר 1974
* עדות תא"ל יעקב שטרן, רמ"ח מבצעים בפני אוספי החומר של ועדת אגרנט
* 

## הערות שוליים

קטגוריה:תתי-אלופים בצה"ל
קטגוריה:חיילי צה"ל במלחמת יום הכיפורים
קטגוריה:מפקדי עוצבת אתגר
קטגוריה:ראשי חטיבת המבצעים
קטגוריה:נספחים צבאיים ישראלים בדרום אפריקה
קטגוריה:מפקדי חטיבת אלכסנדרוני
קטגוריה:מפקדי סיירת גולני
קטגוריה:לוחמי הלח"י
קטגוריה:ראשי מטה פיקוד הצפון
קטגוריה:קציני אג"ם של פיקוד הצפון
קטגוריה:ראשי מחלקת המבצעים
קטגוריה:מפקדי גדוד 12
קטגוריה:ישראלים ילידי צרפת
קטגוריה:אישים הקבורים בבית הקברות ירקון
קטגוריה:ישראלים שנולדו ב-1932
קטגוריה:ישראלים שנפטרו ב-2008